CELEX: 32004D0631
Language: sl
Date: 2004-08-13 00:00:00
Title: 2004/631/: 2004/631/ES:#Sklep Komisije z dne 13. avgusta 2004 o finančnem prispevku Skupnosti za izkoreninjenje klasične prašičje kuge v Slovaški republiki v letu 2004 (notificirano pod dokumentarno številko K(2004) 3087)

8.9.2004   
            
            
               SL
            
            
               Uradni list Evropske unije
            
            
               L 287/14
            
         
      SKLEP KOMISIJE
   
   z dne 13. avgusta 2004
   o finančnem prispevku Skupnosti za izkoreninjenje klasične prašičje kuge v Slovaški republiki v letu 2004
   (notificirano pod dokumentarno številko K(2004) 3087)
   (Samo besedilo v slovaščini je verodostojno)
   (2004/631/ES)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Akta o pristopu Češke republike, Estonije, Cipra, Latvije, Litve, Madžarske, Malte, Poljske, Slovenije in Slovaške iz leta 2003 in zlasti člena 32(1) tega akta,
   ob upoštevanju Odločbe Sveta 90/424/EGS z dne 26. junija 1990 o odhodkih na področju veterine (1) in zlasti člena 3(3) in člena 5(3) Odločbe,
   ob upoštevanju naslednjega:
   
               (1)
            
            
               V Slovaški republiki je leta 2004 izbruhnila klasična prašičja kuga. Pojav te bolezni resno ogroža populacijo živine v Skupnosti.
            
         
               (2)
            
            
               Z namenom pomoči pri izkoreninjenju te bolezni v najkrajšem času, lahko Skupnost finančno prispeva za upravičene stroške državi članici, kot je predvideno v Odločbi Sveta 90/424/EGS.
            
         
               (3)
            
            
               Na podlagi člena 3(2) Uredbe Sveta (ES) št. 1258/1999 z dne 17. maja 1999 o financiranju skupne kmetijske politike (2) se ukrepi na področju veterine in zdravstvenega varstva rastlin, izvedeni skladno s predpisi Skupnosti, financirajo iz Jamstvenega oddelka Evropskega kmetijskega usmerjevalnega in jamstvenega sklada. Finančni nadzor teh ukrepov se izvaja po členih 8 in 9 omenjene uredbe.
            
         
               (4)
            
            
               Za plačilo finančnega prispevka iz Skupnosti je potrebno izpolniti pogoj, da so bile načrtovane aktivnosti dejansko izvedene in da pristojni organi predložijo vse potrebne podatke v določenih rokih.
            
         
               (5)
            
            
               Slovaška republika je 29. marca 2004 predložila uradno prošnjo za povračilo stroškov, ki so nastali na njenem ozemlju.
            
         
               (6)
            
            
               Definirati je potrebno izraze „takojšnja primerna odškodnina za živinorejce“, ki je uporabljen v členu 3 Odločbe 90/424/EGS ter „plačila v razumni meri“ in „utemeljena plačila“ ter vse kategorije upravičenih stroškov „drugih stroškov“, ki so povezane z obveznim izločanjem.
            
         
               (7)
            
            
               Ukrepi, predvideni s to odločbo, so v skladu z mnenjem Stalnega odbora za prehransko verigo in zdravstveno varstvo živali –
            
         SKENILA:
   Člen 1
   Plačilo finančnega prispevka Skupnosti za Slovaško republiko
   Za izkoreninjenje klasične prašičje kuge v letu 2004 lahko Slovaška republika iz Skupnosti pridobi finančni prispevek za 50 % nastalih stroškov zaradi:
   
               (a)
            
            
               takojšnje primerne odškodnine za živinorejce, ki so morali izločiti svoje živali v okviru ukrepov za izkoreninjenje izbruha klasične prašičje kuge leta 2004, ki so zahtevani na podlagi določb prve in sedme alinee člena 3(2) Odločbe 90/424/EGS in v skladu s to odločbo;
            
         
               (b)
            
            
               operativnih izdatkov povezanih z izločevanjem živali, uničevanjem trupov iz izdelkov, čiščenjem in razkuževanjem obratov ter čiščenjem in razkuževanjem opreme ali uničevanjem opreme, če je to potrebno, na podlagi določb prve, druge in tretje alinee člena 3(2) Odločbe 90/424/EGS in v skladu s to odločbo.
            
         Člen 2
   Definicije
   V tej odločbi veljajo naslednje definicije:
   
               (a)
            
            
               „takojšnja primerna odškodnina za živinorejce“ pomeni plačilo odškodnine, ki ustreza tržni vrednosti, kot je to opredeljeno v členu 3(1), v 90 dneh po izločitvi živali;
            
         
               (b)
            
            
               „plačila v razumni meri“ pomeni plačila za nakup sredstev ali storitev po cenah sorazmernih tržnim cenam pred izbruhom klasične prašičje kuge;
            
         
               (c)
            
            
               „utemeljena plačila“ pomeni plačila za nakup sredstev ali storitev, za katere se dokaže narava in neposredna zveza s prisilnim izločevanjem živali, na katerega se sklicuje člen 1(a).
            
         Člen 3
   Upravičeni stroški, ki jih pokriva finančni prispevek Skupnosti
   1.   Največji upravičeni znesek odškodnine lastnikom za žival se določi na podlagi tržne vrednosti, ki so jo živali imele pred kontaminacijo ali izločitvijo.
   2.   V primerih, ko so bila plačila odškodnine s strani Slovaške republike na podlagi člena 1(a) izvršena po 90-dnevnem roku, ki je določen v členu 2(a), se upravičeni znesek, pri stroških poravnanih po roku, zmanjša takole:
   
               —
            
            
               25 % za plačila med 91. in 105. dnem po izločitvi živali,
            
         
               —
            
            
               50 % za plačila med 106. in 120. dnem po izločitvi živali,
            
         
               —
            
            
               75 % za plačila med 121. in 135. dnem po izločitvi živali,
            
         
               —
            
            
               100 % za plačila po 136. dnevu po izločitvi živali.
            
         Vendar bo Komisija uporabila drugačno časovno lestvico in/ali manjša znižanja oz. znižanj sploh ne bo upoštevala, če so se pri določenih ukrepih pojavili izjemni pogoji za izvedbo ali če Slovaška republika predstavi druge, dobro dokazane, razloge.
   3.   Stroški upravičeni za finančni prispevek, na katere se sklicuje člen 1(b), so le tisti, ki so opredeljeni v Prilogi III.
   4.   Pri izračunu finančnega prispevka Skupnosti ne bodo upoštevani:
   
               (a)
            
            
               davek na dodano vrednost;
            
         
               (b)
            
            
               plače državnih uslužbencev;
            
         
               (c)
            
            
               uporaba javnih sredstev, ki niso potrošno blago.
            
         Člen 4
   Pogoji za plačilo in dokazna dokumentacija
   1.   Finančni prispevek Skupnosti se določi v skladu s postopkom opredeljenim v členu 41 Odločbe Sveta 90/424/EGS na podlagi:
   
               (a)
            
            
               zahtevka predloženega v skladu s prilogama I in II in v časovnem obdobju predvidenem v odstavku 2;
            
         
               (b)
            
            
               podrobne dokumente, ki potrjujejo številke v zahtevku, na katerega se sklicuje alinea (a);
            
         
               (c)
            
            
               rezultate končnega pregleda na kraju samem s strani Komisije, ki je opredeljen v členu 5.
            
         Dokumenti, na katere se sklicuje alinea (b), ter zadevni poslovni podatki morajo biti na voljo pri pregledih na kraju samem s strani Komisije.
   2.   Zahtevek na katerega se sklicuje odstavek 1(a) se predloži v računalniški obliki v skladu s prilogama I in II v roku 60 koledarskih dni po obvestilu o tej odločitvi.
   V primeru, da ti roki ne bodo upoštevani, se bo finančni prispevek Skupnosti zmanjšal za 25 % za vsak mesec zamude.
   Člen 5
   Pregledi na kraju samem s strani Komisije
   Komisija lahko na kraju samem pregleda, ob sodelovanju pristojnih nacionalnih organov, izvedbo ukrepov za izkoreninjenje klasične prašičje kuge in s tem povezanih nastalih stroškov.
   Člen 6
   Naslovniki
   Ta odločba je naslovljena na Slovaško republiko.
   
      V Bruslju, 13. avgusta 2004
      
         
            Za Komisijo
         
         David BYRNE
         
         
            Član Komisije
         
      
   
   
      (1)  UL L 224, 18.8.1990, str. 19. Odločba, kakor je nazadnje spremenjena z Direktivo 2003/99/ES Evropskega parlamenta in Sveta (UL L 325, 12.12.2003, str. 31).
   
      (2)  UL L 160, 26.6.1999, str. 103.
   
      PRILOGA I
      Prošnja za prispevek k odškodnini za stroške živali, ki so bile prisilno zaklane
      
                  Št. izbruha
               
               
                  Zveza z izbruhom št.
               
               
                  Identifikacijska št. posesti
               
               
                  Kmetovalec
               
               
                  Lokacija posesti
               
               
                  Datum zakola
               
               
                  Način uničenja
               
               
                  Teža na datum uničenja
               
               
                  Število živali po kategorijah
               
               
                  Znesek izplačan po kategoriji
               
               
                  Drugi stroški izplačani kmetovalcu (brez DDV)
               
               
                  Skupna odškodnina (brez DDV)
               
               
                  Datum plačila
               
            
                  Priimek
               
               
                  Ime
               
               
                  Kafilerija
               
               
                  Klavnica
               
               
                  Drugo (navedite)
               
               
                  Svinje
               
               
                  Merjasci
               
               
                  Pujski
               
               
                  Prašiči
               
               
                  Svinje
               
               
                  Merjasci
               
               
                  Pujski
               
               
                  Prašiči
               
            
   
      PRILOGA II
      Zahtevek, na katerega se sklicuje člen 4
      
                  „Drugi stroški“ (če je navedba smiselna) pri posesti št. … ali seznamu (izključujoč odškodnine za vrednost živali)
               
            
                  Postavka
               
               
                  Znesek brez DDV
               
            
                  Izločevanje
               
               
                   
               
            
                  Uničevanje trupov (prevoz in obdelava)
               
               
                   
               
            
                  Čiščenje in razkuževanje (plače in sredstva)
               
               
                   
               
            
                  Krma (odškodnina in uničenje)
               
               
                   
               
            
                  Oprema (odškodnina in uničenje)
               
               
                   
               
            
                  SKUPAJ
               
               
                   
               
            
   
      PRILOGA III
      Upravičeni stroški, na katere se sklicuje člen 3(3)
      
                  1.
               
               
                  Stroški prisilne izločitve živali:
                  
                              (a)
                           
                           
                              plače in nadomestila za osebje, ki je bilo zaposleno specifično za namen izločevanja;
                           
                        
                              (b)
                           
                           
                              potrošno blago in specifična oprema uporabljena za izločevanje;
                           
                        
                              (c)
                           
                           
                              pridobitev storitev ali najem opreme za prevoz živali na mesto izločevanja.
                           
                        
            
                  2.
               
               
                  Stroški uničenja trupov:
                  
                              (a)
                           
                           
                              kafilerija: pridobitev storitev ali najem opreme za prevoz trupov do skladiščnih prostorov in do kafilerije, skladiščenje trupov, obdelava trupov v kafileriji in uničenje moke;
                           
                        
                              (b)
                           
                           
                              zakopavanje: plače in nadomestila osebju, ki je bilo specifično zaposleno, pridobitev storitev ali najem opreme za prevoz in zakopavanje trupov in sredstva uporabljena za razkuževanje mesta zakopa;
                           
                        
                              (c)
                           
                           
                              sežig: plače in nadomestila osebju, ki je bilo specifično zaposleno, kuriva ali druge uporabljene snovi, pridobitev storitev ali najem opreme za prevoz in zakopavanje trupov in sredstva uporabljena za razkuževanje mesta sežiga.
                           
                        
            
                  3.
               
               
                  Stroški čiščenja in razkuževanja posesti:
                  
                              (a)
                           
                           
                              sredstva za čiščenje in razkuževanje;
                           
                        
                              (b)
                           
                           
                              plače in nadomestila za osebje, ki je bilo specifično zaposleno.
                           
                        
            
                  4.
               
               
                  Stroški uničenja kontaminirane krme:
                  
                              (a)
                           
                           
                              odškodnina za nakupno ceno krme;
                           
                        
                              (b)
                           
                           
                              pridobitev storitev ali najem opreme za prevoz in uničenje krme.
                           
                        
            
                  5.
               
               
                  Stroški povezani z odškodnino za uničenje kontaminirane opreme po tržni ceni te opreme. Stroški odškodnin za rekonstrukcijo ali obnovitev poslopij na kmetijah in infrastrukturi niso upravičeni.